


2.pielikums 
atklāta konkursa
 “Būvniecības ieceres dokumentācijas izstrāde un autoruzraudzība 
objektam “Multifunkcionāla sporta laukuma izveide Aveņu ielā 40, Daugavpils””, identifikācijas numurs DVP 2026/124, 
nolikumam

TEHNISKĀ SPECIFIKĀCIJA (PROJEKTĒŠANAS UZDEVUMS)
Būvniecības ieceres dokumentācijas izstrāde un autoruzraudzības veikšana  objektam   “Multifunkcionāla sporta laukuma izveide Aveņu ielā 40, Daugavpils”

Ieceres mērķis – Izveidot multifunkcionālu  publisko aktīvās atpūtas un sporta laukumu, kas sevī ietver mini-futbola laukumu, 3x3 strītbola laukumu un vingrošanas  zonu, lai veicinātu aktīvu sportisku dzīvesveidu, piesaistot  apkaimes dažādu vecuma grupu un prasmju līmeņu apmeklētājus.
Izstrādāt Būvniecības ieceres dokumentāciju – Paskaidrojuma rakstu ar pielikumiem, kuru risinājumi nodrošinās aktīvās atpūtas laukuma estētiku, drošību un kvalitāti ar minimāliem būvniecības un ekspluatācijas izdevumiem saskaņā ar Latvijas būvnormatīviem un citiem normatīvajiem aktiem.
Projektēšanas uzdevums sevī ietver minimālo veicamo pasākumu kopumu būvprojekta izstrādei, taču tas nav uzskatāms par Izstrādātāju ierobežojošu faktoru attiecīgā būvprojekta izstrādē. Tādējādi, izstrādājot būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes un projektēšanas darbus būvprojekta veiksmīgai izstrādei.

Būvprojekts jāizstrādā izsmeļoši formulējot visas tehniskās prasības, kas nepieciešams kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.

Visiem inženiertehniskajiem  risinājumiem un izvēlētām  iekārtām jābūt  ekonomiski pamatotām.  Iekārtām, aprīkojumam un materiāliem jābūt ar ekvivalentu aizvietošanas iespēju, lai izslēgtu  kāda konkrēta ražotāja intereses. Viesiem materiāliem, aprīkojumam dot  alternatīvu risinājumu un cenas. 

	1.
	IECERES NOSAUKUMS
	Multifunkcionāla sporta laukuma izveide Aveņu ielā 40, Daugavpils

	2.
	OBJEKTA ADRESE
	Aveņu iela 40, Daugavpilī, 
Zemes vienība ar kadastra apzīmējumu Nr. 0500 008 0702

	3.
	BŪVES VEIDS
	JAUNBŪVE
	VIENKĀRŠOTĀ ATJAUNOŠANA 
	PĀRBŪVE
	RESTAURĀCIJA 
	NOJAUKŠANA
	CITS

	4.
	BŪVES GRUPA
	I. grupa -  sporta laukumi ar segumu

	5.
	PASŪTĪTĀJS
	Daugavpils valstspilsētas pašvaldības centrālā pārvalde,                                         reģ. Nr. 90000077325, adrese: K. Valdemāra iela 1, Daugavpils, LV-5401, Latvija

	6.
	PASŪTĪTĀJA ATBILDĪGAIS
PĀRSTĀVIS
	Nadežda Giptere, Daugavpils pašvaldības centrālās pārvaldes 
Nekustāmā īpašuma būvniecības procesa vadīšanas, uzturēšanas un parvaldīšanas nodaļas būvinženiere, tālr. 65404345, nadezda.giptere@daugavpils.lv


	7.
	BŪVPROJEKTĒŠANAS STADIJA
	Paskaidrojuma raksta iesniegums un būvniecības ieceres  dokumentācija, saskaņā ar Ministru kabineta 09.05.2017. noteikumiem Nr.253 “Atsevišķu inženierbūvju būvnoteikumi”.
Būvprojekta saskaņošanu ar pasūtītāju, institūcijām, kuras izdevušas tehniskos un īpašos nosacījumus, Daugavpils pilsētas galveno arhitektu, citām institūcijām pēc nepieciešamības veic Projektētājs. 
Galīgo lēmumu par izvēlēto risinājumu pieņem Pasūtītājs.


	8.
	PRASĪBAS  IZSTRĀDĀT:
	Būvniecības ieceres dokumentāciju izstrādāt atbilstoši Latvijas Republikas spēkā esošajiem normatīvajiem aktiem, tai skaitā arī: Būvniecības likumam, Vispārīgajiem būvnoteikumiem,  Ministru kabineta noteikumiem Nr.253 “Atsevišķu inženierbūvju būvnoteikumi”, Daugavpils pilsētas teritorijas izmantošanas un apbūves noteikumiem, tehniskās specifikācijas (projektēšanas uzdevuma) nosacījumiem, noteikumiem Nr.545 “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" un citiem Latvijas būvnormatīviem LBN un standartiem


	9.
	IZPĒTES  DARBI
	Paredzētajā teritorijā veikt topogrāfisko inženierizpēti,  inženierģeoloģiskās izpētes( pēc nepieciešamības) 
 

	10.
	PROJEKTĒŠANAI NEPIECIEŠAMIE DOKUMENTI UN IZEJMATERIĀLI:

	10.1.
	ZEMES GABALA DOKUMENTI
	Sagatavo un izsniedz Pasūtītājs.

	10.2.
	ZEMES GABALA TOPOGRĀFISKAIS PLĀNS
	Sagatavo projektētājs

	10.3.
	SITUĀCIJAS PLĀNS
	Sagatavo projektētājs

	10.4.
	SASKAŅOŠANA
	· Projektētājs veic Būvprojekta saskaņošanu ar pasūtītāju un institūcijām, kuras izdevušas tehniskos un īpašos nosacījumus, citām iestādēm un personām, kuru intereses tiek skartas un citām institūcijām pēc nepieciešamības. 
· Projektētājs veic būvprojekta iesniegšanu Daugavpils pašvaldības centrāla pārvaldes būvvaldē elektroniskā veidā, izmantojot Būvniecības informācijas sistēmu (BIS). Saņemot negatīvus atzinumus par neatbilstību tehnisko noteikumu prasībām, pasūtītājs nodod tos izpildītājam neatbilstību novēršanai.

	10.5.
	Dokumentācijas sastāvs  un eksemplāru skaits 

	· Būvprojekta sastāvā, atbilstoši būvniecības veidam, paredzēt risinājumus pietiekošā apjomā visam būvprojektam kopumā (skaidrojošā aprakstā norādīt visu projekta sadaļu projektējamos risinājumus un apjomus pēc būtības). Projekta sastāvs pēc nepieciešamība  ir precizējams. 
· BIS sadaļā “Būvprojekts” būvprojekta sastāvā pievienot visus projektēšanai nepieciešamos izejmateriālus, atzinumus, skaņojumus un pielikumus. Būvniecības ieceres dokumentācijas teksta un grafiskās datnes augšupielādēt būvniecības informācijas sistēmā atbilstoši LBN 202-18 “Būvniecības ieceres dokumentācijas noformēšana; 
· Dokuments tiek sagatavots un pēc saskaņošanas ar Pasūtītāju, iesniegts elektroniski BIS; 
· Pasūtītājam: 1 papīrveidā + digitālā veidā uz USB datu nesēja (.pdf, .dwg, .docx, .xlsx);


	10.6. 
	PASŪTĪTĀJA SKICE
	Projekta teritorijas robežas shēma  ar  laukuma  funkcionālo  sadalīšanas skici  pievienota  Pielikumā 1.


	11.
	ĪPAŠIE NOSACĪJUMI

	· Pirms būvprojekta izstrādes uzsākšanas, tā izstrādātājam veikt detalizētu esošās situācijas izpēti uz vietas dabā, būvprojektā iekļaujot esošās situācijas analīzes aprakstu un foto fiksācijas. Projektēšanas uzdevumā norādītie risinājumi un nosacījumi var tikt koriģēti, saskaņojot tos ar Pasūtītāju  un skolas ēkas vadību;

	· Piedāvājuma cenā ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti projektēšanas uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta;

	· Būvprojektu jāizstrādā atbilstoši esošajiem būvnormatīvu un standartu prasībām un tādā detalizācijas pakāpē, lai pēc tā varētu nepārprotami izpildīt būvdarbus. Darbu apjomus un būvdarbu izmaksas noteikt atbilstoši LBN 501-17 “Būvizmaksu noteikšanas kārtība” un Būvniecības likumam. Materiālu un darbu apjomu sarakstu sagatavošanā ir jāievēro nosacījums, ka būvdarbi jāsadala pa atsevišķi mērāmiem un izcenojamiem darbu veidiem, ievērojot darba raksturu, tā lai paveikto apjomu varētu ērti uzmērīt (novērtēt). Visas atsauces uz materiālu un izstrādājumu izgatavotāju firmām, kuras norādītas būvprojektā, liecina tikai par šo izstrādājumu kvalitāti un apkalpošanas līmeni. Specifikācijās norādīto materiālu un izstrādājumu nomaiņa ir iespējama ar citiem tehniski analogiem materiāliem un izstrādājumiem, iepriekš saskaņojot ar būvprojekta autoriem

	· Pasūtītāja būvniecības koptāmes sastāvā paredzēt arī autoruzraudzības izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. Izpildītājs apņemas veikt autoruzraudzību atbilstoši izstrādātajai un saskaņotai Būvniecības ieceres dokumentācijai, noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem. Autoruzraudzības kārtā, pēc Pasūtītāja un/vai Būvuzņēmēja pieprasījuma, jāsniedz mezglu detalizācija, nepieciešamības gadījumā jāveic jauno risinājumu izstrāde. Par autoruzraudzības veikšanu objektā līgums tiks noslēgts atsevišķi, pēc tam, kad pasūtītājs būs veicis iepirkumu par būvniecības darbiem, izvēlējies iepirkuma uzvarētāju un precizējis būvdarbu izpildes termiņu; 


	· Izmaksu aprēķina lokālajā tāmē „Vispārīgie būvdarbi” iekļaut izmaksas informācijas stenda (būvtāfeles) izgatavošanai un uzstādīšanai. Izmaksu aprēķina koptāmē iekļaut arī pārējos izdevumus - būvuzraudzības, autoruzraudzības u.c. izmaksas;

	· Būvprojektā pievienot, atbilstoši projekta risinājumiem, visas nepieciešamās un atbilstošās būvprojekta sadaļas. Vispārīgo daļu, Arhitektūras daļu, Būvkonstrukciju daļu, Inženiertīklu daļas, Ekonomikas daļu (iekārtu, konstrukciju un materiālu kopsavilkumu, būvdarbu apjomu sarakstu), Darbu organizēšanas projektu, Izmaksu aprēķinu sadaļas. Izmaksu aprēķina koptāmē iekļaut arī pārējos izdevumus - būvuzraudzības, autoruzraudzības u.c. izmaksas;


	· Būvprojekta skaidrojošā aprakstā un materiālu specifikācijās jānorāda iestrādājamo, paredzamo materiālu tehniskos un ķīmiskos parametrus, lai būvuzņēmējs, kā analogu varētu izvēlēties izstrādājumu ne tikai ar identiskiem tehniskiem, bet arī identiskiem ekoloģiskajiem parametriem

	· Darbu organizēšanas projektu izstrādā visam būvdarbu apjomam (būvprojektam), un tam ir šādas sastāvdaļas:
· būvdarbu kalendārais plāns;
· būvdarbu ģenerālplāns;
· darba aizsardzības plāns (to var izstrādāt arī kā patstāvīgu dokumentu);
· skaidrojošs apraksts;
· veicamo pārbaužu saraksts (norādot sasniedzamos parametrus);
· pasākumi enerģiju taupoša un videi draudzīga būvniecības procesa īstenošanai;


	· Visās Būvprojekta  sadaļās izstrādāt detalizētus rasējumus, pievienojot arī šķērsgriezuma plānus, lai nodrošinātu būvdarbu veikšanu un projekta nepārprotamību. Tai skaitā labiekārtojuma elementiem - soliņiem, atkritumu urnām, veloturētājiem/statīviem, dzeramā ūdens brīvkrāniem( pēc nepieciešamības), apgaismes stabiem, apgaismes ķermeņiem un citām iekārtām;

	· AR daļā iekļaut, specifikācijas un mezglus, labiekārtojuma elementus, apdares un segumu risinājumus un specifikācijas; 

	· Iekārtām un sporta aprīkojumam jānorāda precīzi tehniskie parametri un vidējās ekspluatācijas izmaksas gadā;

	· Ievērot Aizsargjoslu likuma, Daugavpils teritorijas plānojuma teritorijas izmantošanas un apbūves noteikumu.

	· Nodrošināt vides pieejamību, paredzēt speciālus pasākumus un aprīkojumu pieejamas vides nodrošināšanā cilvēkiem ar īpašām vajadzībām;

	· Projektēšanas gaitā konstatētie pasākumi, kurus tehnisko un ekonomisko apsvērumu dēļ lietderīgi  pārstrādāt, tiek saskaņoti pirms izmaiņām ar Pasūtītāju;

	· Būvniecības dokumentācijas aktualizācija atbilstoši Publisko iepirkumu likuma 20.panta (11) daļai: 
· Būvniecības dokumentācijas izstrādātājam ir pienākums pēc Pasūtītāja pieprasījuma aktualizēt Būvniecības dokumentāciju pirms būvdarbu publiskā iepirkuma veikšanas, ja pēc Būvniecības dokumentācijas izstrādes vai pēdējās aktualizācijas ir izdarīti grozījumi attiecīgās jomas tiesību aktos. Ja grozījumi tiesību aktos neietekmē Būvniecības dokumentāciju, Būvniecības dokumentācijas izstrādātājs izsniedz attiecīgu apliecinājumu par to;
· Būvniecības dokumentācijas izstrādātājam ir pienākums pēc Pasūtītāja pieprasījuma aktualizēt Būvniecības dokumentācijā ietvertos rādītājus un aprēķinus, kas var ietekmēt paredzamās līgumcenas noteikšanu;

	· Projekta izstrādē piesaistīt sertificētus speciālistus inženierus ar pieredzi projektu izstrādē. Būvniecības stadijā nodrošināt autoruzraudzību ar sertificētu autoruzraugu grupas speciālistu un sertificēta autoruzraugu grupas vadītāja – speciālista piedalīšanos.  Autoruzraudzibas grupā iekļaut autoruzraugu grupas vadītāja aizvietotāju, iepriekš sasakņojot  ar pasūtītāju);

	· Tehniskajā specifikācijā nenorādītie tehniskie nosacījumi un parametri neatbrīvo Būvprojekta autoru no atbildības par pareizu aprēķinu veikšanu, būvkonstrukciju, iekārtu, sistēmu veidu un tipu atbilstošu izvēli un projektēšanu atbilstoši normatīviem. 

	12.
	IZSTRĀDES TERMIŅI:

	Būvprojekta izstrādes kopējais termiņš - 3 (trīs) mēneši no līguma noslēgšanas dienas. Par darbu izpildi tiek uzskatāms  lēmums (atzīme)  Būvniecības informācijas sistēmā par ieceres akceptu);

	13.
	AUTORUZRAIDZĪBAS  NOTEIKUMI

	
	· Pretendentam autoruzraudzības izmaksās komplektā jāiekļauj visas saprātīgi prognozējamās autoruzraudzības darba izmaksas (neatkarīgi no darba izpildē iesaistīto speciālistu skaita), t.sk. objekta apmeklējums un transporta izmaksas, izmaiņu rasējumu	noformēšana, neparedzētu tehnisko problēmu risināšana sadarbībā ar Pasūtītāju un Būvuzņēmēju u.tml. 
· Autoruzraudzības līgums tiks noslēgts atsevišķi (pie projekta būvdarbu realizācijas) pamatojoties uz projektētāja pievienotu tāmi par autoruzraudzību. Dokumentu apritei izmantot arī BIS;
· Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt;
· Autoruzraudzības ietvaros autors veic labojumus, precizējumus bez papildus apmaksas, gadījumā, ja būvniecības laikā konstatētas tehniskas dokumentācijas kļūdas, vai nesaskaņa ar situāciju dabā, nepieciešamības gadījumā noformējot rasējumus, izmaiņu saskaņošanai;
· Autoruzraugam jāpiedalās Pasūtītāja organizētajās sanāksmēs, lai pārrunātu Objekta būvniecības izpildes norisi, pēc uzaicinājuma jāpiedalās tās komisijas darbā, kura pieņem būvobjektu ekspluatācijā;
· Autoruzraugam ir pienākums izvērtēt, izanalizēt un saskaņot Būvuzņēmēja iesniegtos neparedzēto darbu, papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti;
· Sanāksmju daudzums atbilstoši darba apjomiem. Sanāksmes parasti notiek reizi divās nedēļās; 
· Pēc Pasūtītāja izsaukuma Autoruzraudzības ietvaros autors veic projekta labojumus, precizējumus bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, projekta izmaiņu saskaņošanai;
· Būvdarbu ilgums: Autoruzraudzību Pretendents veic visā būvdarbu periodā – indikatīvi 4 (četri) mēneši;




Sagatavoja: 
Daugavpils valstspilsētas pašvaldības iestādes
“Daugavpils pašvaldības centrālā pārvalde”
 Īpašuma pārvaldīšanas departamenta Nekustamā īpašuma būvniecības procesa
 vadīšanas, uzturēšanas un pārvaldīšanas nodaļas būvinženiere N.Giptere




Tehniskās specifikācijas sastādīšanas un pēdējās aktualizācijas datums: 20.07.2026.


Tehniskās specifikācijas pielikums Nr.1

Projekta teritorijas robežas skiču  shēma  ar  laukuma  funkcionālo  sadalīšanu 

Informācija par būvi: 
Minifutbola laukuma apjoms -  600 kv.m. 
3x3 stritbola laukuma apjoms -  252 kv.m.
Vingrošanas  laukums -  465 kv.m.

